  Туспуктэм: vk.com (Эрик Уразов) Наталия Сильвестрова Можгаысь С. А. Маев нимо 10 номеро школа доры физкультурая но тазалыкез юнматонъя липето огъетэз пуктон ужъёс мыно. Со сярысь карлэн тӧроез Эрик Уразов «ВКонтакте» мерлыко вотэсысь бамаз ивортӥз. Лэсьтӥськон интыын аркаё корт конструкция пуктӥзы, ву сётон вотэсъёсты, канализациез лэсьтӥзы, шуныт сётон вотэсъёсты кыскизы. Ужъёслэн вуоно люкетэз – борддор панельёсты пуктон но липетэз лэсьтон. Выль спорт огъетлэн бадӟылаез 1 сюрс 180 квадрат метр луоз. Туала радъям залъёсын егит спортсменъёс шудон но мукет спорт видъёсын вырозы. Озьы ик нылпиослы но бадӟымъёслы спорт ужрадъёс ортчылозы. Пуктӥськон ужъёсты пӧсьтолэзь пумозь йылпумъяны малпало Тодэ вайытом, Можгаысь 10 школалэн стадионаз физкультурая но тазалыкез юнматонъя липеттэм огъет лэсьтӥзы. Тегъёс: Спорт лэсьтӥськон Можга Удмуртия  